ડીલ અંતર્ગત હેઈન્ઝ ઈન્ડિયાની બે મેન્યુફેક્ચરિંગ ફેસિલિટી અલીગઢ અને સીતારગંજમાં આવેલા છે તે પણ ઝાયડસ-કેડિલાના કબજામાં આવી જશે. ઓપરેશન્સ, રિસર્ચ, સેલ્સ, માર્કેટિંગ અને સપોર્ટ ટીમ પણ હવે તેનો ભાગ બની જશે. હેઈન્ઝની બ્રાન્ડ મજબૂત છે અને 50 વર્ષ જૂની છે. ગ્લુકોન ડી 1933માં લોન્ચ કરાઈ હતી. કોમ્પ્લાન 1969માં લોન્ચ કરાઈ હતી. એ જ રીતે નાઈસીલ 1951માં લોન્ચ કરાઈ હતી. હેઈન્ઝ ઈન્ડિયાએ ભારતમાં 1994માં બિઝનેસ શરૂ કર્યો હતો. ઝાયડસને ગ્લુકોન-ડી, નાઈસીલ અને સમ્પ્રિતી ઘીના વૈશ્વિક હક મળી જશે. ભારત, બાંગ્લાદેશ, નેપાળ અને અન્ય દેશોમાં તેને કોમ્પ્લાનના હક મળશે. ક્રાફ્ટ હેઈન્ઝનું 29 રાજ્યોમાં 800 ડિસ્ટ્રિબ્યુટર્સ અને 20,000થી વધુ હોલસેલર્સનું નેટવર્ક છે અને જૂનના અંતે પૂરા થયેલા વર્ષમાં તેની આવક 11.50 અબજ રૂપિયા હતી. આ ડીલને કારણે ઝાયડસની વાર્ષિક આવક 17 અબજ રૂપિયા થઈ જશે તેમ કંપનીએ કહ્યું હતું. ઝાયડસ વેલનેસના ચેરમેન શર્વિલ પટેલે આ ડીલ અંગે કહ્યું હતું કે ‘આ ડીલને કારણે સ્વાસ્થ્ય પ્રત્યે જાગૃત ગ્રાહકો માટે ખૂબ જ સાનુકૂળ એવી બ્રાન્ડ અને પ્રોડક્ટ્સમાં રોકાણ કરવાનો અને અમારો પોર્ટફોલિયો મજબૂત કરવાનો વ્યાપક અવસર મળ્યો છે. શું ઝાયડસ હેલ્થ ડ્રિંક હોર્લિક્સ ખરીદવા માટે પણ બિડ કરશે કે કેમ તેવા સવાલના જવાબમાં તેમણે કહ્યું હતું કે ‘ના. અમે બિડ નથી કરવાના. હાલના સમયે અમારા માટે કોમ્પ્લાન બ્રાન્ડ વધારે કારગત છે.